Հարձակման օղակում մեր թիմը դեռ խնդիրներ ունի: 28-ամյա Ռուսլան Կորյանը, որը ոչ միշտ է հավաքական հրավիրվում, ունի լավ ֆիզիկական տվյալներ, միաժամանակ դանդաղ չէ, միտք ունի, սակայն մենապայքարներում չի կարողանում հարկ եղածի պես կառչել գնդակից, կռիվ տալ, ինչն այնքան անհրաժեշտ է մեզ: Այդպիսի որակներ ուներ Յուրա Մովսիսյանը, ու առջեւի գծում մեր թիմի նախկին սրությունը նաեւ դրանով էր պայմանավորված: Արթուր Սարկիսովն էլ ունի փորձ, արագ ու ճկուն է, բայց դեռ չի տեղավորվում առաջ քաշված հարձակվողի օղակում, քանի որ ավելի շատ հարմար է որպես աջ գրոհային: